Ο **Κυριάκος Χριστοφή** είναι Ελληνοκύπριος πολιτικός. Διετέλεσε Υπουργός Εμπορίου, Βιομηχανίας και Τουρισμού της Κύπρου.

Βιογραφικά στοιχεία
-------------------

Ο Κυριάκος Χριστοφή γεννήθηκε το 1939 στην Κώμα του Γιαλού. Σπούδασε δημόσια διοίκηση στο Αμερικανικό Πανεπιστήμιο της Βηρυτού.

Την περίοδο 1957-1966 εργάστηκε στο Γενικό Γραμματειακό Προσωπικό. Το 1966 ξεκίνησε να εργάζεται στο Γενικό Διοικητικό Προσωπικό. Προήχθη σε διευθυντή συντονισμού στο Γραφείο Προγραμματισμού το 1972 και σε γενικό διευθυντή το 1982. Υπό την τελευταία του ιδιότητα υπηρέτησε στο Υπουργείο Εσωτερικών, στο Υπουργείο Εμπορίου και Βιομηχανίας και στο Υπουργείο Συγκοινωνιών και Έργων.

Ο Κυριάκος Χριστοφή εκπροσώπησε την Κυπριακή Δημοκρατία στην 29η, την 30ή, την 31 η και την 32η Σύνοδο της Δεύτερης Επιτροπής της Γενικής Συνέλευσης των Ηνωμένων Εθνών (1974, 1975, 1976 και 1977). Επιπλέον, πήρε μέρος στη Διάσκεψη των Ηνωμένων Εθνών για Τεχνική Συνεργασία μεταξύ των Αναπτυσσομένων Χωρών, που πραγματοποιήθηκε το 1978 στο Μπουένος Άϊρες, το 1980 στη Γενεύη και το 1981 στη Νέα Υόρκη. Ακόμη, συμμετείχε στην αντιπροσωπεία που πήρε μέρος στη συνάντηση αρχηγών κρατών και κυβερνήσεων της Κοινοπολιτείας το 1981 στη Μελβούρνη.

Επιπρόσθετα, διετέλεσε μέλος του Πολεοδομικού Συμβουλίου, πρόεδρος της Επιτροπής Ραδιοτηλεόρασης, πρόεδρος του διοικητικού Συμβουλίου του Σώματος Προσκόπων, πρόεδρος της Επιτροπής Αδειών για Αερομεταφορές και μέλος του διοικητικού συμβουλίου της Τράπεζας Αναπτύξεως.

Τον Νοέμβριο του 2005 διορίστηκε πρόεδρος του διοικητικού συμβουλίου του Οργανισμού Ασφάλισης Υγείας.

Πολιτική διαδρομή
-----------------

Στις 28 Απριλίου 1995 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Γλαύκου Κληρίδη, θέση στην οποία παρέμεινε έως τις 11 Νοεμβρίου 1997.

Παραπομπές
----------

1. 1 2  «Προηγούμενοι Υπουργοί». *www.mcit.gov.cy*. Αρχειοθετήθηκε από το πρωτότυπο στις 8 Ιουλίου 2019. Ανακτήθηκε στις 8 Ιουλίου 2019.
2. 1 2 3 4 5 6 7 8 9 10 11 12  «Χριστοφή Κυριάκος». *www.polignosi.com*. Αρχειοθετήθηκε από το πρωτότυπο στις 16 Μαρτίου 2020. Ανακτήθηκε στις 15 Μαρτίου 2020.
3. ↑  «Κατάλογος Ονομάτων Υπουργών και Υφυπουργών από την Ανακήρυξη της Δημοκρατίας». *www.cm.gov.cy*. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.

Πηγές
-----

* «Χριστοφή Κυριάκος». *www.polignosi.com*. Αρχειοθετήθηκε από το πρωτότυπο στις 16 Μαρτίου 2020. Ανακτήθηκε στις 15 Μαρτίου 2020.

| Πολιτικά αξιώματα
 |
| --- |
| ΠροκάτοχοςΣτέλιος Κοιλιάρης | **Υπουργός Εμπορίου, Βιομηχανίας και Τουρισμού**28 Απριλίου 1995 - 11 Νοεμβρίου 1997 | ΔιάδοχοςΜιχαλάκης Μιχαηλίδης |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Υπουργείο Εμπορίου, Βιομηχανίας και Τουρισμού |
| --- |
|  |
| Διατελέσαντες υπουργοί | 
* Στέλιος Κοιλιάρης
* Κυριάκος Χριστοφή
* Μιχαλάκης Μιχαηλίδης
* Νίκος Ρολάνδης
* Γιώργος Λιλλήκας
* Αντώνης Μιχαηλίδης
* Αντώνης Πασχαλίδης
* Πραξούλα Αντωνιάδου-Κυριακού
* Νεοκλής Συλικιώτης
* Γιώργος Λακκοτρύπης
 |
|  |
| Προηγούμενα υπουργεία | 
* Υπουργείο Εμπορίου και Βιομηχανίας (1960-1994)
 |
|  |
| Διάδοχα υπουργεία | 
* Υπουργείο Ενέργειας, Εμπορίου, Βιομηχανίας και Τουρισμού (2013-2018)
* Υπουργείο Ενέργειας, Εμπορίου και Βιομηχανίας (2018- )
 |

 |